***שלום לכולם!***

***להלן תקצירים לקורסים הניתנים למצטיינים בימי שני***

**החיים כמשחק שחמט עם סאהר מועלם**

**חשיפת הילדים לעשרת העקרונות הבסיס בשחמט ושל החיים , עקרונות אלו מובלים אותנו להצלחות ברמות גבוהות , תוך מתן סיטואציות וסיפורים הקשורים לעקרון עצמו הבנת האסטרטגיה ותכנון לאסטרטגיה עם הצלחות. למידת טקטיקות בשחמט והשלכתם להקניית טקטיקות ואסטרטגיות של החיים. לבנות מטרות על, בדרך אופרטיבית להשיגן ולבדיל בין הבצוע לתוצאה. המשתתפים יועשרו דרך הדגמה והמחשה, תרגילים והסבר לנוסחאות הבאות: אסטרטגיה + טקטיקה = הדרך המהירה ביותר לממש את המטרה שלי . אסטרטגיה בלי טקטיקה = הדרך האטית והארוכה ביותר בשביל להגיע למטרה . טקטיקה בלי אסטרטגיה = הדרך המהירה ביותר לדרך לכישלון .**

**קורס " מהקו אל העולם " עם לאה קולוטינסקי**

**האם חשבתם פעם לאן קו יכול להוביל? בואו לצאת למסע יצירתי שמתחיל בקו קטן על הדף – ומוביל לעולם שלם של צבע, מחשבה ודמיון. הקורס עוסק באמנות תיאורטית ומעשית. במסגרתו יתאפשר גילוי של הקו האישי של כל אחד ואחת ובנייה של "ארגז כלים וחומרי גלם" אשר בהם נשתמש ליצירה חדשה. יצירה המאפשרת ביטוי עצמי וביטוי של מחשבותינו על התקופה והעולם סביבנו. אופי התרגילים יאפשר לכל תלמידה ותלמיד לחפש את קצהו שלו לפרוץ את גבולות היכולת בהתאמה לרמתו האישית. הקורס מהווה בסיס חידוד יכולות הרישום; ויכול להתאים כקורס משלים לכל המקצועות בהם נדרשות מיומנויות רישום. דרך הציור והרישום נחבור אל תחומי יצירה ר ב תחומיים אחרים: קולאז', צילום, פיסול, מיצב ועוד. כמו כן, נחשף לתהליכי עבודה שונים של אמנים אשר משלבים תחומי יצירה שונים בעבודתם ונלמד דרכם תהליכי עבודה "משורשרים" - הכוונה לתהליך הקושר כמו שרשרת פעולה לפעולה, כך נעבור בקלילות מרישום לצילום ומשם לפיסול והלאה. בקורס ”מהקו אל העולם“ נצא יחד למסע של דמיון ויצירה. נתחיל מרישום קטן – קו, צורה, כתם – ומשם נבנה עולמות שלמים: נצייר, נגזור, נדביק, נפסל, נצלם, נשלב, נחליף, נשתולל ונמציא! כל רעיון יכול להפוך ליצירה, וכל יצירה היא מקפיצה לרעיון הבא**

**שעשועי מדע עם מיכאל מועלם**

**הקורס מיועד לתלמידים אשר שואפים ללמוד מעבר למה שהם מקבלים בבית הספר. הקורס עוזר לתלמידים להיות חוקרים עצמאיים, לפתח כישורים בתחום החקר המדעי, לחקור ולהתנסות בעצמם בדברים. כמו כן, המידע שהם מקבלים יעשיר את הידע המדעי שלהם, ועשוי לעורר סקרנות ויצירתיות.**

**נקודת השקפה עם אורי פרלשטיין**

**פעמים רבות דברים נראים או מרגישים אחרת ממה שהם באמת. בשיעורי נקודת השקפה נסתכל על דברים בצורה קצת אחרת. נשחק עם מרחקים, זוויות, צבעים ועוד ונראה כיצד שינויים באלו גורמים לדברים להיראות שונה. נראה אשליות אופטיות ואחרות, נצייר בפרספקטיבה ונצלם "תמונות בלתי אפשריות" או לפחות כאלו שאנשים ישאלו "מה זה ??"**

**גלים עם אורי פרלשטיין**

**מה משותף לים, אוהדי כדורגל ושקית תפוצ'יפס? למה קול לא עובר בחלל ואיך בכל זאת אסטרונאוטים מדברים ביניהם? איך בני ישראל "רואים את הקולות" ואיך כל זה קשור לפצצות אטום?**

**גלים שונים מקיפים אותנו מכל כיוון, וניתנים לתחושה על ידי חושינו השונים ישירות או בעקיפין. בשיעורי עושים גלים נשתמש בידיים, בראש ובחושים וכך נכיר סוגי גלים שונים. נבין את המשותף ואת השונה בסוגי הגלים ונלמד להשתמש במאפיינים של גלים ותווכים שונים בשימושים יומיומיים.**

**רחפנים וצילום: לטוס גבוה ולצלם מהשמיים! עם ג'מאל עלי ✈️📸**

**תהיתם אי פעם איך נראה העולם ממעוף הציפור?**

**האם אי פעם חלמתם לעוף כמו ציפור ולראות את העולם מלמעלה? ובכן, היום זה אפשרי בעזרת רחפנים! רחפן הוא כמו רובוט מעופף שיכול לעלות לשמיים ולצלם תמונות וסרטונים מדהימים מנקודות מבט שלא ראיתם מעולם.**

**בינה מלאכותית: קסם במחשב! עם ג'מאל עלי ✨**

**האם אי פעם דיברתם עם סירי או אלקסה או גימני ? ראיתם סרטון ביוטיוב והמחשב המליץ לכם על סרטונים דומים? שיחקתם משחק מחשב שבו הדמויות האחרות נראות חכמות כאילו הן חושבות לבד? כל אלה הם דוגמאות לבינה מלאכותית (או בקיצור: AI)!**

**צילום: להקפיא רגעים ולספר סיפורים! עם ג'מאל עלי 📸✨**

**האם אתם אוהבים להתבונן בעולם ולתפוס רגעים מיוחדים? צילום זה דרך נהדרת לעשות בדיוק את זה! זה כמו ציור עם אור, ואתם האומנים! בואו נלמד איך לצלם תמונות מדהימות ואיך להפוך אותן ליצירות אמנות בעזרת אפליקציות מגניבות.**